**ПРАВИЛНИК О ВИДЕО НАДЗОРУ КОД ПОСЛОДАВЦА**

ОСНОВНА ШКОЛА ''УГЉАРЕ''

\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

У Г Љ А Р Е

 На основу члана 8.став 2. и члана 16 тачка 3) Закона о раду (''Сл.гласник РС'', број 24/05, 61/05, 54/09, 32/13, 75/14, 113/17, 95/18), Школски одбор Основне школе ''Угљаре'' у Угљару је на својој седници одржаној дана \_\_\_\_\_\_\_\_2021.године, донео

**ПРАВИЛНИК О ВИДЕО НАДЗОРУ**

**Члан 1**

Правилниом о видео надзору (даље: Правилник), уређује се начин спровођења видео надзора, снимање и чување видео снимака, као и права и обавезе запослених и других радно ангажованих лица која су настала или могу настати поводом прикупљеног видео материјала.

**ОПШТИ ПОЈМОВИ**

**Члан 2**

***Видео надзор***  је електронски облик уочавања, посматрања и записивања активности запослених, као и других лица у просторијама послодавца, као и накнадно посматрање и анализирање таквих активности.

***Циљ видео надзора***  је повећање безбедности запослених и других лица у просторијама послодавца, заштита имовине и спречавање евентуалног настанка материјалне и нематеријалне штете.

***Запослени***, у смислу Правилника, је свако лице које се налази у радном односу, као и друга лица са којим је закључен уговор ван радног односа, која се налазе на обављању практичне наставе код овог послодавца или су код њега радно ангажовани по било ком другом основу.

**ОПШТА ПРАВИЛА О ВИДЕО НАДЗОРУ**

**Члан 3**

Спровођење поступка видео надзора у пословним просторијама послодавца има јавни карактер.

У том циљу, овлашћено лице послодавца је дужно да на видном месту истакне писано и сликовно обавештење да је његов пословни простор под видео надзором.

Није допуштено тајно снимање просторија, без знања запослених.

Изузетно, послодавац је овлашћен да врши тајно снимање просторија само у два случаја:

- када постоји законско одобрење за тајно снимање;

- када се путем тајног снимања покушава спречити извршење кривичног дела.

Тајно снимање је допуштено уколико овлашћени орган врши надзирање просторија ради истраживања могућег извршења кривичног дела или у случају праћења активности запосленог којима се проузрокује значајна материјална штета послодавцу.

Послодавац не може вршити снимање звука у свом пословном простору, нити постављати видео надзор у санитарним просторијама, тоалету, просторијама намењеним за пресвлачење запослених и ученика, као ни у другим просторијама у којима би видео надзор представљао задирање у њихову интиму и нарушавао приватност запослених и ученика.

**Члан 4**

Видео надзор у смислу Правилника може бити постављен у следећим просторијама послодавца:

- на улазу у зграду или двориште,

- на портирници,,

- у ходницима који повезују пословни простор,

- магацинском простору,(оставе и др.),

- школском полигону,

- около школске зграде.

**Члан 5**

Опрема за видео надзор поставља се у посебној просторији у коју приступ могу имати искључиво директор, као и једно или више лица која он овласти актом у писаној форми о чему је потребно водити посебну евиденцију..

Све видео камере и монитори за видео надзор морају на снимцима садржати податке о датуму, времену снимања и броју видео камере.

Целокупни систем видео надзора мора бити заштићен од приступа неовлашћених лица.

**Члан 6**

Снимљени видео запис се по правили чувају најдуже **15 дана**, а потом се бришу.

Изузетно, у случају да је на видео запису снимљен материјал који је неопходан ради обезбеђивања доказа у судском, дисциплинском, прекршајном или другом поступку, исти се мора чувати до окончања таквог поступка, изрицања правоснажне пресуде, истека права на жалбу и друго.

Накнадна обрада снимљеног видео материјала је забрањена.

**ПРАВИЛА О ЗАШТИТИ ЛИЧНОСТИ**

**Члан 7**

Послодавац је дужан да видео надзор организује на такав начин да истим не буде повређено достојанство запосленог, нити да се услед снимања код њега изазове страх или створи непријатељско, понижавајуће или увредљиво окружење.

Видео снимци који се односе на запосленеи ученике не могу бити доступни трећим лицима, осим у случајевима и под условима утврђеним законом или ако је то потребно ради доказивања одређених чињеница потребних за вођење унапред прописаног поступка.Video snimke zaposlenih može da prikuplja, obrađuje, koristi i dostavlja trećim licima samo lice ovlašćeno od strane direktora.

Послодавац је дужан да води рачуна о томе да се приликом спровођења поступка видео надзора ни накоји начин не повреде права запослених и ученика која су им загарантована законом о заштити података о личности.

**ПРАВА И ОБАВЕЗЕ ЗАПОСЛЕНИХ И УЧЕНИКА ПО ПИТАЊУ ВИДЕО НАДЗОРА**

**Члан 8**

Послодавац је дужан да запосленом и ученицима пружи сва потребна обавештења о правилима понашања, њиховим правима и обавезама по питању видео надзора.

Послодавац је дужан да све запослене и ученике обавести да је у њиховом пословним просторијама постављен видео надзор, да се видео записи чувају и да под одређеним условима могу бити коришћени као доказни материјал у циљу утврђивања потребног чињеничног стања и предузимања законом предвиђених мера.

Запослени и ученици се такође обавештаваја да сваки покушај оштећења, уништавања или онеспособљавања опреме за видео надзор представља повреду радне дисциплине због које се запосленом може отказати уговор о раду, њихово такво понашање може бити пријављено надлежним органима безбедноси, а преме ученицима могу се применити одређене санкције предвиђене законом.

Послодавац је дужан да пре заснивања радног односа упозна кандидата о томе да је у његовим пословним просторијама постављен видео надзор, као и о правилима које постојекод послодавца у вези надзирања таквог простора.

**Члан 9**

Послодавац има право да организује видео надзор над процесом рада запосених и то само у време које је предвиђено за рад.

Видео надзор из става 1.овог члана Правилника може бити спроведен само у циљу:

- унапређења процеса рада,

- прикупљања потребних чињеница у циљу покретања дисциплинског или другог поступка против запосленог,

- спречавања и смањивања ризика који може настати приликом евентуалне пљачки, провала, крађа, туче, насиља и других нежељених и противправних ситуација поводом којих може доћи до штетних последица по запослене и ученике, послодавца, имовину и настанак штете,

- повећања безбедности и здравља на раду запослених и ученика, нарочито у просторијама у којима би благовременим уочавањем и откривањем штетних, опасних и нежељених догађања могао боти спречен или битно умањен настанак повреда на раду, хаварија, пожара и других штетних последица по запослене, ученике, других лица која се налазе у таквом простору, као и имовине послодавца.

**Члан 10**

Овај правилник истовремено објавити на огласној табли послодавца, као и на његовој интернет страници. Правилник ступа на снагу осмог дана од дана објављивања.

Председник ШО

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Зорица Аритоновић

Правилник је објављен на огласној табли послодавца дана:\_\_\_\_\_\_\_\_\_ 2021.године.